අසාද් සාලිට අමතරව අද දිනයේ සාක්ෂි විමසීම සඳහා තේරීම් කාරක සභාව හමුවට සමස්ත ලංකා ජමෙයිතුල් උලමා සංවිධානයේ සභාපති එම්.අයි.එම්. රිස්වි මවුලවිතුමන් සහ කාන්තන්කුඩි මුස්ලිම් දේවස්ථාන සංගමයේ සභාපතිවරයා ඇතුළු පිරිසක් ද කැදවා ඇති බවටයි වාර්තා වන්නේ.කෙසේ වෙතත්, පසුගිය 8 වන දා රාත්‍රියේ හදිසි කැබිනට් මණ්ඩල රැස්වීමක් කැදවූ ජනාධිපති මෛත්‍රීපාල සිරිසේන පාස්කු ඉරු දින ප්‍රහාරය සම්බන්ධයෙන් විමර්ශනය සඳහා පත් කර ඇති පාර්ලිමේන්තු තේරීම් කාරක සභාව පිළිබදව බරපතල විවේචනයක් සිදුකළා.එහිදී ජනාධිපතිවරයා ප්‍රකාශ කළේ තමා ඉලක්ක කර ගනිමින් මෙම තේරීම් කාරක සභාව තුළ ක්‍රියා කළහොත් කැබිනට් මණ්ඩල රැස්වීම්වලට ද තමන් සහභාගි නොවන බවයි.ඒ අනුව අඟහරුවාදා පෙරවරුවේ රැස්වීමට නියමිත අමාත්‍ය මණ්ඩල රැස්වීම අද පැවැත්වුණේ නැහැ.